text:
от нетъкана лента (или равностойна на нея), която разполага с приспособление за регулиране и отпускане на натягането.
 6.3.3.2.1. Дължина на горно лентово устройство ISOFIX
 Дължината на горното лентово устройство на система за обезопасяване на деца ISOFIX е най-малко 2 000 mm.
 6.3.3.2.2. Индикатор за липса на хлабина
 Горното лентово устройство ISOFIX или детското столче ISOFIX трябва да е оборудвано с устройство, което показва, че всякаква хлабина е отстранена от колана. Устройството може да е част от устройство за регулиране и отпускане.
 6.3.3.2.3. Размери
 Размерите за захващане на катарами ISOFIX за горна лента са показани на фигура 0в
 Фигура 0в:
 Размери на съединител за горна лента ISOFIX (тип катарама)
 6.3.4. Разпоредби за регулирането
 Приспособленията за закрепване ISOFIX, или самата система за обезопасяване за деца ISOFIX, трябва да могат да се регулират, за да се осигури обхватът от различни местоположения на устройствата за закрепване ISOFIX, описани в Правило No 14.
 6.4. Контрол на маркировките
 6.4.1.
 Техническата служба, провеждаща изпитванията за одобрение, трябва да установи дали маркировките съответстват на изискванията от параграф 4.
 6.5. Контрол на инструкциите за инсталиране и инструкциите за ползване
 6.5.1.
 Техническата служба, провеждаща изпитванията за одобрение, трябва да установи дали инструкциите за инсталиране и инструкциите за ползване съответстват на параграф 15.
 7. СПЕЦИАЛНИ ТЕХНИЧЕСКИ ИЗИСКВАНИЯ
 7.1. Разпоредби, приложими за окомплектована система за обезопасяване
 7.1.1. Устойчивост на корозия
 7.1.1.1.
 Окомплектованата система за обезопасяване на деца или части от нея, които могат да бъдат засегнати от корозия, се подлагат на изпитванията, специфицирани в параграф 8.1.1 по-долу.
 7.1.1.2.
 След подлагане на изпитването за корозия, посочено в параграфи 8.1.1.1 и 8.1.1.2, квалифициран експерт не трябва да може да види с невъоръжено око признаци на влошаване на състоянието, способни да попречат на правилното функциониране на системата за обезопасяване на деца, както и да види каквато и да е значима корозия.
 7.1.2. Поглъщане на енергията
 7.1.2.1.
 При всички устройства с облегалка трябва да има вътрешни повърхности, определени в приложение 18 към настоящото правило, състоящи се от материал с максимално ускорение по-малко от 60 g, измерено в съответствие с приложение 17 към настоящото правило. Това изискване се прилага и за областите на противоударната преграда, които попадат в областта на удряне на главата.
 7.1.2.2.
 В случай на системи за обезопасяване на деца с трайни механично закрепени устройства за облягане на главата, които подлежат на регулиране, при които височината на обезопасителният колан за възрастни или детският четири/петточков колан се контролира непосредствено от регулируемата облегалка за главата, не е необходимо да се изисква енергопоглъщащ материал в областите, определени в приложение 18, с които главата на манекена не може да влезе в съприкосновение, т.е. областите зад облегалката за главата.
 7.1.3. Преобръщане
 7.1.3.1.
 Устройството за задържане на деца трябва да се изпитва, както е предписано в параграф 8.1.2; манекенът не трябва да изпада от устройството и, когато седалка за изпитване е в положение, в което горната ѝ част е обърната надолу, главата му не трябва да се премества повече от 300 mm от първоначалното си положение във вертикална посока по отношение на седалката за изпитването.
 7.1.4. Динамично изпитване
 7.1.4.1. Общи данни


text:
Системата за обезопасяване се подлага на динамично изпитване в съответствие с параграф 8.1.3 по-долу.
 7.1.4.1.1.
 Системи за обезопасяване на деца от категориите „универсална“, „ограничена“ или „полууниверсална“ се изпитват на количка за изпитване посредством седалката за изпитване, предписана в параграф 6 и в съответствие с параграф 8.1.3.1.
 7.1.4.1.2.
 Системи за обезопасяване на деца от категориите „за специфично превозно средство“ трябва да се изпитват с всеки модел превозно средство, за който системата е предназначена. Отговарящата за провеждането на изпитването техническа служба може да намали броя на изпитваните модели на превозното средство, ако те не се различават значително в аспектите, изброени в параграф 7.1.4.1.2.3. Системата за обезопасяване на деца може да бъде изпитвана по един от следните начини:
 7.1.4.1.2.1.
 на окомплектовано превозно средство, както е предписано в параграф 8.1.3.3;
 7.1.4.1.2.2.
 на каросерия, монтирана върху изпитвателна количка, както е предписано в параграф 8.1.3.2; или
 7.1.4.1.2.3.
 върху части на каросерията, които са достатъчно представителни за конструкцията на превозното средство и повърхностите, които поемат удара. Ако системата за обезопасяване на деца е предвидена за използване на задна седалка, тези части включват гърба на предната седалка, задната седалка, подовата плоскост, колоните Б и В и покрива. Ако системата за обезопасяване на деца е предвидена за използване на предна седалка, тези части включват арматурното табло, колоните А, предното стъкло, всякакви лостове и бутони, инсталирани на пода или конзолно, предната седалка, подовата плоскост и покрива. Наред с това, ако системата за обезопасяване на дете е предвидена за използване в комбинация с обезопасителен колан за възрастни, в частите се включва и съответният обезопасителен колан(и) за възрастни. Отговарящата за провеждането на изпитването техническа служба може да позволи изключването на отделни части, ако се сметне, че те са излишни. Изпитването трябва да следва предписаното в параграф 8.1.3.2.
 7.1.4.1.3.
 Динамичното изпитване трябва да се проведе на системи за обезопасяване на деца, които преди това не са били подлагани на натоварване.
 7.1.4.1.4.
 По време на динамичното изпитване никоя част от система за обезопасяване, осигуряваща задържането на детето на мястото му, не трябва да се скъсва или счупва, както и никоя ключалка, заключваща система или система за преместване не трябва да се освобождава.
 7.1.4.1.5.
 В случай на „неинтегрален“ тип трябва да се използва стандартният колан за седалка и скобите за закрепване, предписани в приложение 13 към настоящото правило. Това не се прилага за одобрения за „специфично превозно средство“, където се използва действителният колан на превозното средство.
 7.1.4.1.6.
 Ако системата за обезопасяване на деца „за специфично превозно средство“ е инсталирана в областта зад най-задните гледащи напред места за сядане на възрастни (например мястото за багаж), се извършва едно изпитване с най-големия(ите) манекен/манекени в окомплектовано превозно средство, както е предписано в параграф 8.1.3.3.3. Останалите изпитвания, включително за съответствие на производството, могат да се направят, както е предписано в параграф 8.1.3.2, ако такова е желанието на производителя.
 7.1.4.1.7.
 В случай на „система на обезопасяване на деца със специални нужди“ всяко динамично изпитване, специфицирано от настоящото правило за всяка тегловна група, се извършва двукратно: първо, с използване на първичните средства за обезопасяване, и второ, с всички останали използвани устройства

type: contracts

jurisdiction: EU


text:
за обезопасяване. При тези изпитвания трябва да се обърне специално внимание на изискванията от параграфи 6.2.3 и 6.2.4.
 7.1.4.1.8.
 По време на динамичните изпитвания стандартният обезопасителен колан, използван за инсталирането на системата за обезопасяване на деца, не трябва да се отделя от нито един водач или заключващо устройство, използвани за провеждания тест.
 7.1.4.1.9.
 Система за обезопасяване на дете с опорен крак се изпитва, както следва:
 а)
 В случай на полууниверсална категория изпитването за челен удар се провежда с опорния крак, регулиран както в максималното, така и в минималното положение на реглаж, съвместимо с позиционирането на подовата плоскост на количката. изпитванията за заден удар се провеждат в най-неблагоприятното положение, избрано от техническата служба. По време на изпитването опорният крак се подпира от подовата плоскост на количката, както е описано в приложение 6, допълнение 3, фигура 2. Ако има свободно разстояние между най-късата дължина на крака и най-високото равнище на подовата плоскост, кракът се регулира спрямо равнище на подовата плоскост от 140 mm под Cr. Ако максималната дължина на крака е по-голяма, отколкото позволяваната от най-ниското равнище на подовата плоскост, кракът се регулира към най-ниското ниво на подовата плоскост от 280 mm под Cr. В случай на опорен крак със степени за регулиране, опорният крак се регулира на следващата позиция за регулиране, с цел да се гарантира, че той се опира в пода.
 б)
 В случай на опорни крака, които лежат извън равнината на симетрията, техническата служба избира най-неблагоприятния случай.
 в)
 В случай на категория „за специфично превозно средство“ опорният крак се регулира според спецификациите на производителя на обезопасителната система за деца.
 7.1.4.1.10.
 В случай на обезопасителна система за деца, която използва система за закрепване ISOFIX и устройство против завъртане, ако има такива, се провежда динамично изпитване:
 7.1.4.1.10.1.
 за обезопасителна система за деца ISOFIX от класове за размера А и В:
 7.1.4.1.10.1.1.
 с използвано устройство против завъртане около вертикалната ос, и
 7.1.4.1.10.1.2.
 без използвано устройство против завъртане около вертикалната ос. Това изискване не се прилага, когато като устройство против завъртане около вертикалната ос се използва постоянен опорен крак, неподлежащ на регулиране.
 7.1.4.1.10.2.
 За система за обезопасяване на деца ISOFIX от другите класове за размер с използвано устройство против завъртане около вертикалната ос.
 7.1.4.2. Ускорение на гръдния кош
 (4)
 7.1.4.2.1.
 Резултантното ускорение на гръдния кош не трябва да надвишава 55 g освен в периоди, чиято обща продължителност не надвишава 3 ms.
 7.1.4.2.2.
 Вертикалната компонента на ускорението от корема към главата не трябва да надвишава 30 g освен в периоди, чиято обща продължителност не надвишава 3 ms.
 7.1.4.3. Проникване в корема
 (5)
 7.1.4.3.1.
 По време на проверката, описана в приложение 8, допълнение 1, параграф 5.3 не трябва да има никакви видими знаци за проникване в моделиращата глина на корема, причинено от някоя част на устройството за обезопасяване.
 7.1.4.4. Преместване на манекена
 7.1.4.4.1.
 Системи за обезопасяване на деца от категориите „универсална“, „ограничена“ и „полууниверсална“:
 7.1.4.4.1.1.
 гледащи напред системи за обезопасяване на деца: главата на манекена не трябва да преминава отвъд равнините BA и DA, както са определени във фигура 1 по-долу. Това се преценява в


text:
период до 300 ms или до момента, в който манекенът окончателно е в покой, според това кое от двете ще настъпи първо.
 Фигура 1
 Схема на изпитване на гледащо напред устройство
 Размери в mm
 7.1.4.4.1.2.
 Гледащи назад системи за обезопасяване за деца:
 7.1.4.4.1.2.1.
 системи за обезопасяване на деца, поддържани от арматурното табло: главата на манекена не трябва да преминава отвъд равнините AB, AD и DCr, както са показани на фигура 2 по-долу. Това се преценява за период до 300 ms или до момента, в който манекенът окончателно остане в покой, според това кое от двете ще настъпи първо.
 Фигура 2
 Схема на изпитване на гледащо назад устройство
 7.1.4.4.1.2.2.
 Системи за обезопасяване на деца от група 0, неподдържани от арматурното табло, и преносими креватчета: главата на манекена не преминава отвъд равнините AB, AD и DE, както са показани на фигура 3 по-долу. Това се преценява за период до 300 ms или до момента, в който манекенът окончателно остане в покой, според това кое от двете ще настъпи първо.
 Фигура 3
 Схема за системи за обезопасяване за деца от група 0, неподдържани от арматурното табло
 7.1.4.4.1.2.3.
 Системи за обезопасяване на деца, различни от група 0, неподдържани от арматурното табло:
 Главата на манекена не трябва да преминава отвъд равнините FD, FG и DE, както са показани във фигура 4 по-долу. Това се преценява за период до 300 ms или до момента, в който манекенът окончателно остане в покой, според това кое от двете ще настъпи първо.
 В случай че има съприкосновение на такава система за обезопасяване на деца с тръбата с диаметър 100 mm и всички експлоатационни критерии са изпълнени, се провежда още едно динамично изпитване (челен удар) с най-тежкия манекен, предвиден за тази система за обезопасяване, и без тръбата с диаметър 100 mm; изискванията за това изпитване са да се отговори на всички други критерии освен преместването напред.
 Фигура 4:
 Схема за изпитване на гледащи назад устройства, с изключение на група 0, неподдържани от арматурното табло
 7.1.4.4.2.
 Системи за обезопасяване на деца от категорията „за специфично превозно средство“: когато се изпитва в окомплектовано превозно средство или в каросерията на превозното средство, главата не трябва да влиза в допир с никоя част на превозното средство. Ако обаче е налице такова съприкосновение, скоростта на удара върху главата трябва да е по-малка от 24 km/h и частта, в която е осъществено съприкосновението, трябва да отговаря на критериите на изпитването за поглъщане на енергията, изложени в Правило No 21, приложение 4. При изпитвания с окомплектовани превозни средства, след изпитването трябва да е възможно освобождаването на манекените от системата за обезопасяване на деца без използването на инструменти.
 7.1.5. Температурна устойчивост
 7.1.5.1.
 Комплекти ключалки, прибиращи устройства, регулиращи устройства и фиксатори, които са податливи на температурни влияния, се подлагат на температурното изпитване, специфицирано в параграф 8.2.8 по-долу.
 7.1.5.2.
 След подлагане на температурно изпитване, както е предписано в параграф 8.2.8.1, квалифициран експерт не трябва да може да види с невъоръжено око признаци на влошаване на състоянието, способни да попречат на правилното функциониране на системата за обезопасяване на деца.
 7.2. Разпоредби,


text:
приложими за индивидуалните компоненти на системата за обезопасяване
 7.2.1. Ключалка
 7.2.1.1.
 Ключалката трябва да е конструирана така, че да се изключва всяка възможност за неправилно използване. Това предполага, inter alia, че трябва да бъде невъзможно ключалката да се остави в частично затворено положение. Трябва да е невъзможна нецеленасочена размяна на части на ключалката, когато ключалката е затворена; ключалката трябва да се затваря единствено когато всички части са захванати. Широчината на ключалката, навсякъде където е в контакт с детето, не трябва да е по-тясна от минималната ширина на ремъка, посочена в параграф 7.2.4.1.1 по-долу. Този параграф не се прилага за комплекти ключалки, които вече са одобрени съгласно Правило No 16 на ИКЕ или друг еквивалентен на него стандарт в сила. В случай на „система за обезопасяване на деца със специални нужди“ е нужно единствено ключалката на първичните средства за задържане да е в съответствие с параграфи от 7.2.1.1 до 7.2.1.9 включително.
 7.2.1.2.
 Ключалката, дори и когато не е подложена на натоварване, трябва да остане затворена, независимо от нейното положение. Тя трябва да бъде лесна за ползване и хващане. Трябва да е възможно да се отваря с натиск върху бутон или подобно устройство. При бутон в освободено положение проекцията на повърхнината, върху която се прилага този натиск, върху равнина, перпендикулярна на направлението на първоначалното движение на бутона, трябва да има следните размери: за капсулованите системи – минимална площ 4,5 cm2 и минимална ширина 15 mm; за некапсулованите системи – минимална площ 2,5 cm2 и минимална ширина 10 mm. Широчината трябва да е по-малката от двата размера, образуващи указаната област.
 7.2.1.3.
 Областта на освобождаване на ключалката е оцветена в червено. Никоя друга част на ключалката не трябва да е с този цвят.
 7.2.1.4.
 Трябва да е възможно освобождаването на детето от системата за обезопасяване с единично действие върху една ключалка. За групите 0 и 0+ се допуска отстраняването на детето заедно с устройства като столче за дете/преносимо детско креватче/устройства за задържане в преносимо креватче, ако система за обезопасяване на деца може да се освободи със задействането на максимум две ключалки.
 7.2.1.4.1.
 Свързваща скоба между раменните ремъци на четири/петточков колан се счита за неспазване на изискването за единично действие, изложено в параграф 7.2.1.4 по-горе.
 7.2.1.5.
 Ключалката за групи II и III се поставя така, че детето, заемащо място в системата за обезопасяване, да може да я достига. В допълнение тя се поставя така за всички групи, че целта и начина на задействане са непосредствено очевидни за спасител при авария.
 7.2.1.6.
 Отварянето на ключалката трябва да гарантира изваждането на детето независимо от „стола“, „опората на стола“ и „противоударната преграда“, ако такива са монтирани, и в случай, че устройството включва ремък за чатал, той се освобождава при задействането на същата ключалка.
 7.2.1.7.
 Ключалката трябва да издържа на функционалните изисквания на температурното изпитване, дадени в параграф 8.2.8.1 и на повтарящи се операции и, преди динамичното изпитване, посочено в параграф 8.1.3, трябва да се подложи на изпитване, състоящо се от 5 000 ± 5 цикъла на отваряне и на затваряне при нормални условия на употреба.
 7.2.1.8.
 Ключалката трябва


text:
да се подложи на следните изпитвания за отваряне:
 7.2.1.8.1. Изпитване под товар
 7.2.1.8.1.1.
 За това изпитване трябва да се използва система за обезопасяване на дете, която вече е преминала динамичното изпитване, предписано в параграф 8.1.3 по-долу.
 7.2.1.8.1.2.
 Необходимата сила за отваряне на ключалката при изпитването, предписано в параграф 8.2.1.1 по-долу, не трябва да надвишава 80 N.
 7.2.1.8.2. Изпитване без товар
 7.2.1.8.2.1.
 За това изпитване трябва да се използва ключалка, която преди това не е била подлагана на натоварване. За изпитванията, предписани в параграф 8.2.1.2 по-долу, силата, необходима за отваряне на ключалката, когато не е подложена на натоварване, трябва да е в границите на 40—80 N.
 7.2.1.9. Якост
 7.2.1.9.1.
 По време на изпитването в съответствие с параграф 8.2.1.3.2 никоя част на ключалката или прилежащите ремъци, както и на регулиращите устройства, не трябва да се счупва или откачва.
 7.2.1.9.2.
 Ключалка за четири/петточков колан за тегловни групи 0 и 0+ трябва да издържа 4 000 N.
 7.2.1.9.3.
 Ключалка за четири/петточков колан за тегловна група I или по-висока трябва да издържа 10 000 N.
 7.2.1.9.4.
 Компетентният орган може да отмени изпитването за якост на ключалката, ако наличната информация го прави излишно.
 7.2.2. Регулиращо устройство
 7.2.2.1.
 Границите на регулирането трябва да са достатъчни, за да позволят правилното регулиране на системата за обезопасяване на деца с всички манекени от тегловната група, за която е предназначено устройството, и да позволяват задоволително инсталиране във всички посочени модели превозни средства.
 7.2.2.2.
 Всички регулиращи устройства трябва да са от типа „бързо регулиращо устройство“, с изключение на регулиращите устройства, които се използват само за първоначално инсталиране на системата за обезопасяване в превозното средство и които могат да са от тип, различен от типа „бързо регулиращо устройство“.
 7.2.2.3.
 Устройствата от типа „бързо регулиращо устройство“ трябва да са лесни за достигане, когато системата за обезопасяване на дете е правилно инсталирана и детето или манекенът са на място.
 7.2.2.4.
 Устройствата от типа „бързо регулиращо устройство“ трябва да се регулират лесно спрямо телосложението на детето. По-специално, в изпитването, извършено в съответствие с параграф 8.2.2.1, силата, изисквана за задействането на ръчното регулиращо устройство, не трябва да надвишава 50 N.
 7.2.2.5.
 Изпитват се два образеца на регулиращи устройства на обезопасителна система за деца, както е предписано в експлоатационните изисквания на температурното изпитване, дадени в параграфи 8.2.8.1 и 8.2.3 по-долу.
 7.2.2.5.1.
 Микроприплъзването на ремъка не трябва да надхвърля 25 mm за едно регулиращо устройство и 40 mm за всички регулиращи устройства.
 7.2.2.6.
 Устройството не трябва да се счупва или откачва, когато се изпитва, както е предписано в параграф 8.2.2.1 по-долу.
 7.2.2.7.
 Регулиращо устройство, монтирано непосредствено на система за обезопасяване на деца, трябва да е в състояние да издържа на повтарящи се действия и преди динамичното изпитване, предписано в параграф 8.1.3, трябва да се подложи на изпитване, състоящо се от 5 000 ± 5 цикъла на отваряне и на затваряне, както е посочено в параграф 8.2.7.
 7.2.3. Прибиращи устройства
 7.2.3.1. Прибиращи устройства с автоматична блокировка
 7.2.3.1.1.
 Ремъкът на обезопасителен колан, оборудван с прибиращо устройство с автоматична блокировка, не трябва да се развива на повече от 30 mm между застопоряващите


text:
положения на прибиращото устройство. При движение назад на ползвателя на колана, коланът или остава в първоначалното си положение, или автоматично се връща до първоначалното положение при следващи движения напред, извършени от потребителя.
 7.2.3.1.2.
 Ако прибиращото устройство е част от надбедрен колан, силата на навиване на ремъка в обратна посока не трябва да е по-малка от 7 N, като тази сила се измерва в свободната дължина между манекена и прибиращото устройство в съответствие с параграф 8.2.4.1 по-долу. Ако прибиращото устройство е част от диагонален колан, силата на навиване в обратна посока на ремъка не трябва да е по-малка от 2 N и не трябва да надвишава 7 N, когато се измерва по подобен начин. Ако ремъкът преминава през водач или ролка, силата на прибиране се измерва в свободната дължина между манекена и водача или ролката. Ако комплектът съдържа устройство, което при ръчно или автоматично действие не допуска лентата да бъде прибрана изцяло, когато се правят тези измервания, това устройство не трябва да е в действие.
 7.2.3.1.3.
 Ремъкът се изтегля многократно от прибиращото устройство и се оставя да се прибере по описания в параграф 8.2.4.2 по-долу метод до изпълняване на 5 000 цикъла на изтегляне и прибиране. След това прибиращото устройство се проверява по отношение на експлоатационните изисквания на температурното изпитване, дадени в параграф 8.2.8.1, и на изпитването на устойчивост на корозия, описано в параграф 8.1.1, както и на изпитването за прахоустойчивост, описано в параграф 8.2.4.5. След подлагането на тези изпитвания лентата трябва да издържа успешно още 5 000 цикъла на изтегляне и прибиране. След провеждането на описаните изпитвания, прибиращото устройство трябва да функционира правилно и да отговаря на изискванията на параграфи 7.2.3.1.1 и 7.2.3.1.2 по-горе.
 7.2.3.2. Прибиращо устройство с аварийна блокировка
 7.2.3.2.1.
 При изпитване, както е предписано в параграф 8.2.4.3, прибиращо устройство с аварийна блокировка трябва да удовлетворява следните изисквания:
 7.2.3.2.1.1.
 то се блокира, когато отрицателното ускорение на превозното средство достигне 0,45 g;
 7.2.3.2.1.2.
 то не трябва да се блокира при ускорение на ремъка, измерено по оста на неговото изтегляне, по-малко от 0,8 g;
 7.2.3.2.1.3.
 прибиращото устройство с аварийна блокировка не трябва да се блокира, когато датчикът е наклонен под ъгъл, непревишаващ 12o във всяка посока спрямо посоченото от производителя положение на инсталиране;
 7.2.3.2.1.4.
 прибиращото устройство с аварийна блокировка трябва да се блокира, когато датчикът е наклонен под ъгъл, превишаващ 27o във всяка посока спрямо посоченото от производителя положение за инсталиране.
 7.2.3.2.2.
 Когато действието на прибиращото устройство зависи от външен сигнал или захранващ източник, устройството му трябва да осигурява автоматично блокиране на прибиращото устройство в случаи на отказ или прекъсване на сигнала или захранващия източник.
 7.2.3.2.3.
 Прибиращото устройство с аварийна блокировка с множествена чувствителност трябва да удовлетворява посочените по-горе изисквания. В допълнение, ако един от тези фактори се отнася към изтеглянето на ремъка, трябва да се получи блокиране при ускорение на ремъка от 1,5 g, измерено по оста на неговото изтегляне.
 7.2.3.2.4.
 При всяко от изпитванията, посочени в параграфи 7.2.3.2.1.1 и 7.2.3.2.3 по-горе, изтеглянето на лентата преди прибиращото устройство да се застопори не трябва да превишава 50 mm, като за начало


text:
се взема дължината на развиване, посочена в параграф 8.2.4.3.1. При изпитването, посочено в параграф 7.2.3.2.1.2 по-горе, устройството не трябва да се застопорява до първите изтеглени 50 mm от лентата, за начало на които се взема дължината на развиване, определена в параграф 8.2.4.3.1.
 7.2.3.2.5.
 Ако прибиращото устройство е част от надбедрен колан, силата на навиване назад на ремъка не трябва да е по-малка от 7 N, като тази сила се измерва в свободната дължина между манекена и прибиращото устройство, както е предписано в параграф 8.2.4.1. Ако прибиращото устройство е част от диагонален колан, силата на навиване назад на ремъка не трябва да е по-малка от 2 N и не трябва да надвишава 7 N, когато се измерва по подобен начин. Ако ремъкът преминава през водач или ролка, силата на прибиране се измерва в свободната дължина между манекена и водача или ролката. Ако комплектът съдържа устройство, което при ръчно или автоматично действие не допуска ремъкът да бъде изцяло прибран, това устройство не трябва да е в действие, когато се правят тези измервания.
 7.2.3.2.6.
 Ремъкът се изтегля многократно от прибиращото устройство и се оставя да се прибере по описания в параграф 8.2.4.2 по-долу метод до изпълняването на 40 000 цикъла на изтегляне и прибиране. След това прибиращото устройство се проверява по отношение на експлоатационните изисквания на температурното изпитване, дадени в параграф 8.2.8.1, и на изпитването на устойчивост на корозия, описано в параграф 8.1.1, както и на изпитването за прахоустойчивост, описано в параграф 8.2.4.5. След подлагането на тези изпитвания ремъкът трябва да издържа успешно още 5 000 цикъла на изтегляне и прибиране (или общо 45 000 цикъла). След провеждането на горните изпитвания, прибиращото устройство трябва да продължава да функционира правилно и да отговаря на изискванията на параграфи 7.2.3.2.1 и 7.2.3.2.5 по-горе.
 7.2.4. Ремъци
 7.2.4.1. Широчина
 7.2.4.1.1.
 Минималната широчина на ремъците на система за обезопасяване на деца, които са в допир с манекена, трябва да е 25 mm за групи 0, 0+ и I и 38 mm за групи II и III. Тези размери се измерват по време на изпитването за якост на ремъка, предписано в параграф 8.2.5.1, без да се спира машината и при натоварване равно на 75 % от усилието на скъсване на ремъка.
 7.2.4.2. Якост след кондициониране в помещение
 7.2.4.2.1.
 За двата образеца ремъци, кондиционирани както е предписано в параграф 8.2.5.2.1, усилието на скъсване на ремъка се определя, както е предписано в параграф 8.2.5.1.2 по-долу.
 7.2.4.2.2.
 Разликата между усилието на скъсване на двата образеца не трябва да надвишава 10 % от по-голямото усилие на скъсване.
 7.2.4.3. Якост след специално кондициониране
 7.2.4.3.1.
 За двата ремъка, кондиционирани както е предписано в една от разпоредбите на параграф 8.2.5.2 (с изкл. на параграф 8.2.5.2.1), усилието на скъсване на лентата трябва да бъде не по-малко от 75 % от средната стойност на усилието, определена с изпитването, посочено в параграф 8.2.5.1 по-долу.
 7.2.4.3.2.
 В допълнение усилието на скъсване не трябва да е по-малко от 3,6 kN за системите за обезопасяване от групи 0, 0+ и I, 5 kN за системите от група II и 7,2 kN за тези


text:
от група III.
 7.2.4.3.3.
 Техническата служба може да отмени едно или повече от тези изпивтания, ако съставът на използвания материал или наличната информация ги правят излишни.
 7.2.4.3.4.
 Процедурата за кондиционирането за износване от триене (протриване) от тип 1, определена в параграф 8.2.5.2.6, трябва да се провежда единствено когато изпитването за микроприплъзване, определено в параграф 8.2.3 по-долу, дава резултат по-голям от 50 % от пределната стойност, предписана в параграф 7.2.2.5.1 по-горе.
 7.2.4.4.
 Трябва да е невъзможно да се изтегли целият ремък през което и да е устройство за регулиране, ключалки и точки за закрепване.
 7.2.5. Фиксатор
 7.2.5.1.
 Фиксаторът трябва да е трайно закрепен към системата за обезопасяване на деца.
 7.2.5.2.
 Фиксаторът не трябва да вреди на дълготрайността на обезопасителния колан за възрастни и се проверява по отношение на експлоатационните изискванията на температурното изпитване, дадени в параграф 8.2.8.1.
 7.2.5.3.
 Фиксаторът не трябва да пречи за бързото освобождаване на детето
 7.2.5.4. Устройства клас А
 Приплъзването на лентата не трябва да надхвърля 25 mm след изпитването, предписано в параграф 8.2.6.1 по-долу.
 7.2.5.5. Устройства клас Б
 Приплъзването на лентата не трябва да надхвърля 25 mm след изпитването, предписано в параграф 8.2.6.2 по-долу.
 7.2.6. Спецификации на приспособления за закрепване ISOFIX
 „Приспособленията за закрепване ISOFIX“ и индикаторите за заключването трябва да издържат на повтарящи се действия и преди динамичното изпитване, посочено в параграф 8.1.3, трябва да се подложат на 2 000 ± 5 цикъла на отваряне и затваряне при нормални условия на употреба.
 8. ОПИСАНИЕ НА ИЗПИТВАНИЯТА (6)
 8.1. Изпитвания на окомплектована система за обезопасяване
 8.1.1. Корозия
 8.1.1.1.
 Отделните метални части на система за обезопасяване на деца се поставят в изпитвателна камера, както е предписано в приложение 4. В случай на система за обезопасяване на деца с прибиращо устройство ремъкът трябва да е развит до пълната си дължина минус 100 ± 3 mm. С изключение на кратките прекъсвания, които могат да се наложат, например за проверка и допълване на соления разтвор, изпитването на излагане на въздействие но атмосферни условия продължава без прекъсване в продължение на петдесет часа ±0,5 h.
 8.1.1.2.
 След приключване на изпитването комплектът се измива внимателно или се потапя в чиста течаща вода с температура не по-висока от 38 oC, за да се отстрани евентуално отлагане на сол, образувано по време на изпитването, като се оставя да изсъхне при стайна температура от 18 до 25 oC за 24 ± 1 часа, преди да се провери в съответствие с параграф 7.1.1.2 по-горе.
 8.1.2. Преобръщане
 8.1.2.1.
 Манекенът се поставя в обезопасителната система, инсталирана в съответствие с настоящото правило и при съобразяване с инструкциите на производителя, както и със стандартната хлабина, посочена в параграф 8.1.3.6 по-долу.
 8.1.2.2.
 Системата за обезопасяване трябва да е прикрепена към седалката за изпитване или към седалката на превозното средство. Цялата седалка се завърта около хоризонтална ос, съдържаща се в средната надлъжна равнина на седалката, до ъгъл 360o със скорост от 2—5o/s. За целите на това изпитване към седалката за изпитване, описана в приложение 6, могат да бъдат закрепени устройствата, предвидени за използване в „специфично превозно средство“.
 8.1.2.3.
 Това изпитване трябва да се проведе


text:
повторно със завъртане в обратна посока, след като, ако е необходимо, манекенът се постави отново в първоначалната му позиция. Процедурата трябва да се повтори в двете посоки на завъртане, с ос на завъртане в хоризонталната равнина и на 90o спрямо осите на завъртане от предишните две изпитвания.
 8.1.2.4.
 Тези изпитвания трябва да се проведат с използване на най-малкия и най-големия съответен манекен за групата или групите, за които устройството за обезопасяване е предвидено.
 8.1.3. Динамични изпитвания
 8.1.3.1. Изпитване на количката и седалката за изпитване
 8.1.3.1.1. Гледащи напред
 8.1.3.1.1.1.
 Количката и седалката за изпитване, използвани в динамичното изпитване, трябва да отговарят на изискванията от приложение 6 към настоящото правило, а процедурата по постановката на динамичното изпитването на сблъсък трябва да е в съответствие с приложение 21.
 8.1.3.1.1.2.
 По време на отрицателното ускорение количката трябва да остава хоризонтална .
 8.1.3.1.1.3
 Отрицателното ускорение на количката се постига, като се използва апаратурата, показана в приложение 6 към настоящото правило, или каквото и да е друго устройство, с което се постигат равностойни резултати. Тази апаратура разполага с експлоатационните характеристики, посочени в параграф 8.1.3.4 и приложение 7 към настоящото правило.
 8.1.3.1.1.4.
 Правят се следните измервания:
 8.1.3.1.1.4.1.
 скорост на количката непосредствено преди удар;
 8.1.3.1.1.4.2.
 спирачен път;
 8.1.3.1.1.4.3.
 преместването на главата на манекена във вертикалната и хоризонталната равнина за групи I, II и III , а за групи 0 и 0+ — преместването на манекена, без да се вземат предвид неговите крайници;
 8.1.3.1.1.4.4.
 ускорението на гръдния кош в три взаимно перпендикулярни посоки, с изключение на случая на манекен на новородено;
 8.1.3.1.1.4.5.
 всякакви видими признаци за проникване в моделиращата глина в корема (виж параграф 7.1.4.3.1), с изключение на случая на манекена на новородено.
 8.1.3.1.1.5.
 След удара обезопасителната система за деца се проверява визуално, без отваряне на ключалката, за да се определи дали има неизправности или счупвания.
 8.1.3.1.2. Гледащи назад
 8.1.3.1.2.1.
 Седалката за изпитване трябва да се завърти на 180o, когато се изпитва при спазване на изискванията на изпитването за заден удар.
 8.1.3.1.2.2.
 Когато се изпитва гледаща назад система за обезопасяване на деца, предвидена за използване на предно място за сядане, арматурното табло на превозното средство се представя от корава щанга, закрепена към количката по такъв начин, че цялото поглъщане на енергия да става в системата за обезопасяване на деца.
 8.1.3.1.2.3.
 Условията за отрицателно ускорение трябва да удовлетворяват изискванията от параграф 8.1.3.4 по-долу.
 8.1.3.1.2.4.
 Измерванията, които трябва да се направят, са сходни с изброените в параграфи от 8.1.3.1.1.4 до 8.1.3.1.1.4.5 по-горе.
 8.1.3.1.2.5.
 След удара обезопасителната система за деца се проверява визуално, без отваряне на ключалката, за да се определи дали има неизправности или счупвания.
 8.1.3.2. Изпитания върху количката или каросерията на превозното средство
 8.1.3.2.1 Гледащ напред
 8.1.3.2.1.1
 Методът, използван за закрепване на превозното средство по време на изпитването, не трябва да е такъв, че да води до усилване на устройствата за закрепване на седалките, обезопасителните колани или всякакви допълнителни устройства за закрепване на системата за обезопасяване на деца, както и до намаляване на нормалната деформация на конструкцията. В изпитването не трябва да присъства част от превозното средство, която ограничавайки движението


text:
на манекена напред, да намалява товара, прилаган върху системата за обезопасяване на деца по време на изпитването. Отстранените части от конструкцията могат да се заменят с части с равностойна якост, при условие че те не пречат на движението на манекена.
 8.1.3.2.1.2.
 Приема се, че закрепващото устройство е задоволително, ако не въздейства върху площ, простираща се по цялата широчина на конструкцията, и ако превозното средство или конструкцията е блокирано или застопорено на разстояние от устройствата за закрепване на изпитваната система за обезопасяване, не по-малко от 500 mm. Отзад конструкцията се закрепва на достатъчно разстояние зад устройствата за закрепване, така че да се осигури изпълняване на изискванията на параграф 8.1.3.2.1.1 по-горе.
 8.1.3.2.1.3.
 Седалката на превозното средство и системата за обезопасяване на деца трябва да бъдат монтирани и поставени в положение, което по преценка на техническата служба, провеждаща изпитванията за одобрение, предоставя най-неблагоприятните условия за изпитване на якост, съвместими с разполагането на манекена в превозното средство. Положението на облегалката на седалката на превозното средство и системата за обезопасяване на деца трябва да бъде заведено в протокола. Ако е с регулируем наклон, облегалката на седалката на превозното средство се блокира, както е определено от производителя или, при липса на спецификация, се регулира на ъгъл, възможно най-близък до 25o.
 8.1.3.2.1.4.
 Освен ако инструкциите за монтиране и използване не изискват нещо различно, предната седалка се поставя в най-предното обичайно използвано положение на системите за обезопасяване на деца, предвидени за употреба на предно място за сядане, и в най-задното обичайно употребявано положение на системите за обезопасяване на деца, предвидени за употреба на задно място за сядане.
 8.1.3.2.1.5.
 Условията за отрицателно ускорение трябва да удовлетворяват изискванията от параграф 8.1.3.4 по-долу. Седалката на изпитването е седалката на даденото превозно средство.
 8.1.3.2.1.6.
 Провеждат се следните измервания:
 8.1.3.2.1.6.1.
 скорост на количката непосредствено преди удара;
 8.1.3.2.1.6.2.
 спирачен път;
 8.1.3.2.1.6.3.
 всяко съприкосновение на главата на манекена с вътрешността на каросерията на превозното средство;
 8.1.3.2.1.6.4
 отрицателното ускорение на гръдния кош в три взаимно перпендикулярни посоки, освен за случая с манекен на новородено;
 8.1.3.2.1.6.5
 всякакви видими признаци за проникване в моделиращата глина в корема (виж параграф 7.1.4.3.1), освен за случая с манекен на новородено.
 8.1.3.2.1.7
 След удара обезопасителната система за деца се проверява визуално, без отваряне на ключалката, за да се определи дали има някаква неизправност.
 8.1.3.2.2 Гледащ назад
 8.1.3.2.2.1
 За изпитвания на заден удар каросерията трябва да е завъртяна на 180o върху изпитвателната количка.
 8.1.3.2.2.2
 Същите изисквания като при челен удар.
 8.1.3.3 Изпитване с окомплектовано превозно средство
 8.1.3.3.1
 Условията за отрицателно ускорение трябва да удовлетворяват изискванията от параграф 8.1.3.4 по-долу.
 8.1.3.3.2.
 За изпитвания на челен удар процедурата е определената в приложение 9 към настоящото правило.
 8.1.3.3.3
 За изпитвания на заден удар процедурата е определената в приложение 10 към настоящото правило.
 8.1.3.3.4
 Правят се следните измервания:
 8.1.3.3.4.1.
 скоростта на превозното средство/устройството за изпитване на удар непосредствено преди удара;
 8.1.3.3.4.2
 всяко съприкосновение на главата на манекена (в случай на манекен за група 0, без да се вземат предвид крайниците му) с вътрешността на каросерията на превозното средство;
 8.1.3.3.4.3
 ускорението на гръдния кош в три взаимно перпендикулярни


text:
посоки, освен за случая с манекен на новородено;
 8.1.3.3.4.4
 всякакви видими признаци за проникване в моделиращата глина на корема (виж параграф 7.1.4.3.1), освен за случая с манекен на новородено.
 8.1.3.3.5
 Ако предните седалки са с регулируем наклон, те се блокират, както е определено от производителя или, при липса на спецификация, облегалката на седалката се регулира на ъгъл, възможно най-близък до 25o.
 8.1.3.3.6.
 След удара обезопасителната система за деца се проверява визуално, без отваряне на ключалката, за да се определи дали има някакви неизправности или счупвания.
 8.1.3.4
 Условията за динамичното изпитване са обобщени в таблицата по-долу:
 ЧЕЛЕН УДАР
 ЗАДЕН УДАР
 Изпитване
 Система за обезопасяване
 Скорост
 (km/h)
 Импулс на изпитване
 Спирачен път по време на изпитването (mm)
 Скорост
 (km/h)
 Импулс на изпитване
 Спирачен път по време на изпитването (mm)
 Количка със седалка за изпитване
 Гледащи напред универсални, полууниверсални и ограничени предни и задни седалки (7)
 50 + 0
 -2
 1
 650 ± 50
 —
 —
 —
 Гледащи назад универсални, полууниверсални и ограничени предни и задни седалки (8)
 50 + 0
 -2
 1
 650 ± 50
 30 + 2
 -0
 2
 275 ± 25
 Каросерия, монтирана на количка
 Гледаща напред (7)
 50 + 0
 -2
 1 или 3
 650 ± 50
 —
 —
 —
 Гледаща назад (8)
 50 + 2
 -2
 1 или 3
 650 ± 50
 30 + 2
 -0
 2 или 4
 275 ± 25
 Изпитване на преграда на цяло превозно средство
 Гледаща напред
 50 + 0
 -2
 3
 Неспецифицирано
 —
 —
 —
 Гледаща назад
 50 + 0
 -2
 3
 Неспецифицирано
 30 + 2
 -0
 4
 Неспецифицирано
 Бележка
 :
 Всички системи за обезопасяване за групи 0 и 0+ трябва да се изпитват в съответствие с условията за „гледащи назад“ при челен и заден удар.
 Легенда
 Импулс на изпитване No 1
 :
 Както е предписано в приложение 7 – челен удар.
 Импулс на изпитване No 2
 :
 Както е предписано в приложение 7 – заден удар.
 Импулс на изпитване No 3
 :
 Отрицателно ускорение на превозното средство, подложено на челен удар.
 Импулс на изпитване No 4
 :
 Отрицателно ускорение на превозното средство, подложено на заден удар.
 8.1.3.5. Системи за обезопасяване на деца, включващи използването на допълнителни устройства за закрепване
 8.1.3.5.1.
 В случай на системи за обезопасяване на деца, предназначени за ползване както е посочено в параграф 2.1.2.3 и включващи използването на допълнителни устройства за закрепване, изпитването на челен удар, в съответствие с 8.1.3.4, трябва да се проведе, както следва:
 8.1.3.5.2.
 За устройства с къс горен ремък за прикрепване, напр. предназначен да се прикрепи към задната поставка за багаж, конфигурацията на горното устройство за закрепване на количката за изпитване е предписаната в приложение 6, допълнение 3.
 8.1.3.5.3.
 За устройства с дълъг горен ремък за прикрепване, напр. предназначен за употреба където няма задна поставка за багаж и ремъците на горните устройства за закрепване са прикрепени към пода на превозното средство, устройствата за закрепване на количката за изпитване са предписаните в приложение 6, допълнение 3.
 8.1.3.5.4.
 За устройства, предназначени за употреба в двете конфигурации, трябва да се проведат изпитванията, предписани в параграфи 8.1.3.5.2 и 8.1.3.5.3


text:
с тази разлика, че в случай на изпитване, провеждано в съответствие с изискванията на параграф 8.1.3.5.3 по-горе, се използва само по-тежкият манекен.
 8.1.3.5.5.
 За гледащи назад устройства долното устройство за закрепване на конфигурацията върху изпитвателната количка трябва да е предписаното в приложение 6, допълнение 3.
 8.1.3.5.6.
 За преносими креватчета с употреба на два допълнителни ремъка, които са закрепени към два обезопасителни колана за възрастни, когато товарът се прилага директно през обезопасителния колан за възрастни върху долното устройство за закрепване на обезопасителния колан за възрастни, устройство за закрепване на изпитвателната количка трябва да е предписаното в приложение 6, допълнение 3, параграф 7 (А1, В1). Инсталирането върху изпитвателния стенд трябва да е описаното в приложение 21, бележка 5. Системата трябва да работи правилно дори с отключени обезопасителни колани за възрастни и се счита за универсална, когато е в съответствие с параграф 6.1.8.
 8.1.3.6. Манекени за изпитването
 8.1.3.6.1.
 Системата за обезопасяване на деца и манекените трябва се инсталира по такъв начин, че изискванията на параграф 8.1.3.6.3 да са изпълнени.
 8.1.3.6.2.
 Системата за обезопасяване на деца трябва да се изпитва с използване на манекените, предписани в приложение 8 към настоящото правило.
 8.1.3.6.3.
 Инсталиране на манекена.
 8.1.3.6.3.1.
 Манекенът се поставя така, че междината да е между задната му част и системата за обезопасяване. В случай на преносимо креватче манекенът се поставя в право хоризонтално положение, възможно най-близо до централната линия на преносимото креватче.
 8.1.3.6.3.2.
 Детското столче се поставя на седалката за изпитване.
 Манекенът се поставя в детското столче.
 Между манекена и облегалката на стола се поставя шарнирно закрепена дъска, или сходно гъвкаво устройство, с дебелина 2,5 cm, широчина 6 cm и дължина, равна на височината на рамото (в седнало положение, приложение 8) минус височината, измерена в центъра на ханша (в седнало положение височината на задколянната ямичка плюс половината от височината на бедрото от приложение 8), според размера на манекена, с който се провежда изпитване. Дъската следва възможно най-близко извивката на стола и долният ѝ край следва да е на височината на тазобедрената става на манекена.
 Коланът се регулира в съответствие с инструкциите на производителя, но се обтяга със стойност 250 ± 25 N над силата на обтягане на регулиращото устройство, с ъгъл на отклонение на ремъка при регулиращото устройство от 45 ± 5o или, като алтернатива, с ъгъла, предписан от производителя.
 Завършва се инсталирането на детското столче към седалката за изпитване в съответствие с приложение 21 към настоящото правило.
 Отстранява се гъвкавото устройство.
 Това важи само за четири/петточкови колани или системи за обезопасяване, където детето се задържа с триточков колан за възрастни и където се използва фиксатор, и не важи за детски ремъци за задържане, свързани непосредствено с прибиращо устройство.
 8.1.3.6.3.3.
 Надлъжната равнина, преминаваща през централната линия на манекена, е установена по средата между двете долни устройства за закрепване на колана, като обаче се взема под внимание и параграф 8.1.3.2.1.3. В случай на изпитване на подсилващи възглавници с манекен, представляващ 10-годишно дете, надлъжната равнина, преминаваща през централната линия на манекена, трябва да се разположи на 75 ± 5 mm отляво или отдясно по отношение на


text:
точката в средата между двете долни устройства за закрепване на колана.
 8.1.3.6.3.4.
 В случай на устройства, които изискват използване на стандартен колан, преди динамичното изпитване на манекена, раменният ремък може да се постави чрез използване на лека самозалепваща лента с достатъчна широчина и дължина. В случай на гледащи назад устройства главата може да се придържа към облегалката на системата за обезопасяване с помощта на лека самозалепваща лента с достатъчна широчина и дължина. В случай на системи за обезопасяване, гледащи назад, за свързването на главата на манекена към 100-милиметровата щанга или към гърба на системата за обезопасяване по време на ускорението на количката, се допуска употребата на лека самозалепваща лента.
 8.1.3.7. Категории на използваните манекени
 8.1.3.7.1.
 Устройство група 0
 :
 изпитване, с използване на манекен на новородено и манекен от 9 kg;
 8.1.3.7.2.
 Устройство група 0+
 :
 изпитване, с използване на манекен на новородено и манекен от 11 kg;
 8.1.3.7.3.
 Устройство група I
 :
 изпитвания, с използване съответно на манекени с тегло 9 kg и 15 kg;
 8.1.3.7.4.
 Устройство група II
 :
 изпитвания, с използване съответно на манекени с тегло 15 kg и 22 kg ;
 8.1.3.7.5.
 Устройство група III
 :
 изпитвания, с използване съответно на манекени с тегло 22 kg и 32 kg.
 8.1.3.7.6.
 Ако системата за обезопасяване на деца е подходяща за две или повече тегловни групи, изпитванията трябва да се провеждат с използване на най-лекия и най-тежкия манекени, посочени по-горе за всички съответни групи. Ако конфигурацията на устройството обаче се изменя значително между една група и следващата, например когато конфигурацията на обхващащия колан или дължината му се мени, извършващата изпитванията лаборатория може, ако смята за препоръчително, да добави изпитване с манекен със средно тегло.
 8.1.3.7.7.
 Ако системата за обезопасяване на деца е проектирана за две или повече деца, трябва да се проведе изпитване с най-тежкия манекен, заемащ всички места за сядане. Провежда се второ изпитване с най-лекия и най-тежкия манекени, посочени по-горе. Изпитванията трябва да се извършват с използване на седалката за изпитване, показана в приложение 6, допълнение 3, фигура 3. Извършващата изпитванията лаборатория може, ако смята за препоръчително, да добави трето изпитване с всякаква комбинация от манекени или празни места за сядане.
 8.1.3.7.8.
 Ако системата за обезопасяване на деца в група 0 или 0+ предлага различни конфигурации, зависещи от теглото на детето, всяка конфигурация се изпитва с двата манекена от съответната тегловна група.
 8.1.3.7.9.
 Ако системата за обезопасяване на деца ISOFIX трябва да използва горна лента, се провежда едно изпитване с най-малкия манекен с по-късо разстояние на горната лента (точка на закрепване G1). Провежда се второ изпитване с по-тежкия манекен с по-дълго разстояние на горната лента (точка на закрепване G2). Горната лента се регулира за постигане на товар на обтягане 50 ± 5 N.
 8.1.3.7.10.
 Изпитването, посочено в параграф 7.1.4.1.10.1.2, е нужно да се провежда само с най-големия манекен, за който е проектирана системата за обезопасяване на деца.
 8.1.4. Задържане на подсилващите възглавници
 На повърхността за сядане на изпитвателния стенд се поставя памучен плат. На изпитвателния стенд се поставя подсилваща възглавница и на повърхността за сядане се


text:
поставя телесният блок на долната част на торс, както е описан в приложение 22, фигура 1. Инсталира се и се захваща триточков обезопасителен колан за възрастни, който се обтяга, както е предписано в приложение 21. С парче лента, с широчина от 25 mm или подобна, завързано около подсилващата възглавница, се прилага товар от 250 ± 5 N в посока на стрелката А, виж приложение 22, фигура 2, успоредно на повърхността за сядане на изпитвателния стенд.
 8.2. Изпитвания на единични компоненти
 8.2.1. Ключалка
 8.2.1.1. Изпитване за отваряне под товар
 8.2.1.1.1.
 За това изпитване трябва да се използва система за обезопасяване на деца, която вече е преминала динамичното изпитване, специфицирано в параграф 8.1.3.
 8.2.1.1.2.
 Системата за обезопасяване на дете трябва да се отстрани от изпитвателната количка или превозното средство, без да се отваря ключалката. На ключалката трябва да се приложи товар от 200 ± 2 N. В случай че ключалката е прикрепена към корава част, усилието се прилага, като се спазва ъгълът, образуван от ключалката и твърдата част по време на динамичното изпитване.
 8.2.1.1.3.
 Със скорост 400 ± 20 mm/min към геометричния център на бутона за освобождаване на ключалката се прилага товар по дължината на фиксирана ос, успоредна на първоначалното направление на движение на бутона; геометричният център се отнася за тази част на повърхността на ключалката, към която ще се прилага натиск за отваряне. Ключалката трябва да е закрепена към неподвижна опора по време на прилагането на усилието на отваряне.
 8.2.1.1.4.
 Усилието за отваряне на ключалката се прилага чрез динамометър или сходно устройство по начина и с посоката при нормална употреба. Допирната повърхност е полирана метална полусфера с радиус 2,5±0,1 mm.
 8.2.1.1.5.
 Измерва се усилието на отваряне на ключалката и се отбелязва всяка неизправност на ключалката.
 8.2.1.2. Изпитване за отваряне под нулев товар
 8.2.1.2.1.
 Монтира се и се поставя в условия на „нулев товар“ комплект ключалка, която преди това не е била подлагана на натоварване.
 8.2.1.2.2.
 Методът за измерване на силата за отваряне на ключалката трябва да е предписаният в параграфи 8.2.1.1.3 и 8.2.1.1.4.
 8.2.1.2.3.
 Измерва се усилието на отваряне на ключалката.
 8.2.1.3. Изпитване за якост
 8.2.1.3.1
 За изпитването за якост трябва да се използват два образеца. В изпитването са включени всички регулиращи устройства, с изключение на устройствата, монтирани непосредствено на система за обезопасяване на деца.
 8.2.1.3.2.
 Приложение 20 показва типично устройство за изпитването за якост на ключалката. Ключалката се поставя на горната кръгла пластина (А) в рамките на кухината. Всички прилежащи ремъци са дълги най-малко 250 mm и са подредени във висящо състояние от горната пластина в съответствие с положението им на ключалката. Свободните краища на ремъците се увиват около долната кръгла пластина (B), докато излязат през вътрешния отвор на пластината. Между А и В всички ремъци трябва да са вертикални. След това кръглата затягаща пластина (С) се затяга леко спрямо долното лице на (В), като все пак позволява известно движение на ремъка между тях. С малко усилие, зададено на устройството за изпитване на опън, ремъците се обтягат и изтеглят между (B) и (C), докато всичките се натоварят според подредбата им.


text:
По време на тази операция и на самото изпитване ключалката не трябва да докосва пластина (А) или всяка част от (А). (B) и (C) се затягат здраво заедно и силата на опън нараства със скорост на преместване 100 ± 20 mm/min, докато се достигнат изискваните стойности.
 8.2.2. Регулиращо устройство
 8.2.2.1. Удобство при регулиране
 8.2.2.1.1.
 Когато се изпитва ръчно регулиращо устройство, ремъкът се изтегля с равномерна скорост през устройството, като се вземат предвид нормалните условия на използване, като скоростта на изтегляне е приблизително 100 ± 20 mm/min, и се измерва максималната сила до най-близката целочислена стойност в N след първите 25 ± 5 mm от движението на ремъка.
 8.2.2.1.2.
 Изпитването трябва да се проведе в двете посоки на движение на ремъка през регулиращото устройство, като ремъкът се подлага на пълния цикъл на придвижване 10 пъти преди провеждане на измерването.
 8.2.3. Изпитване на микроприплъзване (виж приложение 5, фигура 3)
 8.2.3.1.
 Компонентите или устройствата, подложени на изпитването на микроприплъзване, престояват в продължение на най-малко двадесет и четири часа преди изпитването в атмосфера с температура 20 ± 5 oС и с относителна влажност 65 ± 5 %. Изпитването се провежда при температура между 15 и 30 oС.
 8.2.3.2.
 Свободният край на ремъка се поставя в същата конфигурация, както когато устройството се използва в превозното средство, като не трябва да е закрепен към никаква друга част.
 8.2.3.3.
 Регулиращото устройство се поставя на вертикално парче от ремъка, един чиито краища носи товар от 50 ±0,5 N (насочван по начин, предотвратяващ люлеенето на товара и усукването на ремъка). Свободният от регулиращото устройство край на ремъка се монтира вертикално нагоре или надолу, както в превозното средство. Другият край трябва да преминава над ролка за отклоняване, чиято хоризонтална ос е успоредна на равнината на участъка от ремъка, носещ товара, като участъкът на ремъка над ролката е хоризонтален.
 8.2.3.4.
 Изпитваното устройство се разполага така, че центърът му в най-високото положение, до което може да бъде издигнато, да е 300 ± 5 mm над поддържащата платформа, като товарът от 50 N трябва да е на 100 ± 5 mm от тази платформа.
 8.2.3.5.
 Изпълняват се 20 ± 2 цикъла преди изпитването и после се изпълняват 1 000 ± 5 цикъла с честота от 30 ± 10 цикъла на минута, като пълната амплитуда е 300 ± 20 mm или както е посочено в параграф 8.2.5.2.6.2. Товарът от 50 N се прилага единствено през времетраенето на едно повдигане от 100 ± 20 mm за всеки половин период. Микроприплъзването се измерва от положението в края на 20 цикъла преди изпитването.
 8.2.4. Прибиращо устройство
 8.2.4.1. Сила на прибиране
 8.2.4.1.1.
 Силата на прибиране трябва да се измерва, когато комплектът на обезопасителния колан е прикрепен към манекен, както при динамичното изпитване, посочено в параграф 8.1.3. Опънът в лентата се измерва колкото е възможно по-близо до мястото на контакт с манекена, докато лентата се прибира със скорост от около 0,6 m/min.
 8.2.4.2. Дълготрайност на механизма на прибиращото устройство
 8.2.4.2.1.
 Ремъкът се развива и се оставя да се пренавие толкова пъти, колкото е предписано, със скорост най-много 30 цикъла


text:
в минута. В случай на прибиращи устройства с аварийна блокировка, при всеки пети цикъл се прави по-рязко изтегляне, за да се блокира прибиращото устройство. По-резките изтегляния са с еднакъв брой и се правят при всеки пет различни изтегляния на лентата, а именно при 90, 80, 75, 70 и 65 % от общата дължина на лентата, навита на прибиращото устройство. Когато се осигури дължина, по-голяма от 900 mm, тези проценти се отнасят до крайните 900 mm от лентата, които могат да бъдат изтеглени от прибиращото устройство.
 8.2.4.3. Блокировка на прибиращи устройства с аварийна блокировка
 8.2.4.3.1.
 Прибиращото устройство се изпитва еднократно за блокировка, когато лентата е изтеглена до пълната си дължина минус 300 ± 3 mm, които остават навити на макарата на прибиращото устройство.
 8.2.4.3.2.
 В случай на прибиращо устройство с блокировка, което се задейства от движението на ремъка, издърпването е по посоката, в която то по принцип се извършва, когато прибиращото устройство е монтирано в превозното средство.
 8.2.4.3.3.
 Когато прибиращите устройства се изпитват за чувствителност спрямо отрицателното ускорение на превозното средство, изпитванията се извършват с посоченото по-горе издърпване в две взаимно перпендикулярни оси, които са хоризонтални, ако прибиращото устройство е монтирано в превозно средство съгласно спецификациите на производителя на системата за обезопасяване на деца. Когато това положение не е указано, органът, провеждащ изпитванията, следва да се консултира с производителя на обезопасителния колан. Една от осите трябва да е разположена в посоката, избрана от провеждащата изпитванията за одобрение техническата служба, като меродавна за най-неблагоприятните условия на функциониране на блокиращия механизъм.
 8.2.4.3.4.
 Апаратурата трябва да е проектирана така, че предписаното ускорение да се достигне при средно нарастване на ускорението, по-голямо или равно на 25 g/s (9).
 8.2.4.3.5.
 За проверка на съответствието с изискванията на параграфи 7.2.3.2.1.3 и 7.2.3.2.1.4 прибиращото устройство се монтира на хоризонтална плоскост и плоскостта се наклонява със скорост, не по-голяма от 2Е в секунда, докато се получи блокиране. Изпитването се извършва и при наклоняване на плоскостта и в други посоки, за да се гарантира, че изискванията са изпълнени.
 8.2.4.4. Изпитване за устойчивост на корозия
 8.2.4.4.1.
 Изпитването за устойчивост на корозия е описано в параграф 8.1.1 по-горе.
 8.2.4.5. Изпитване за прахоустойчивост
 8.2.4.5.1.
 Прибиращото устройство се поставя в изпитвателна камера, както е посочено в приложение 3 към настоящото правило. То се монтира ориентирано по начин, сходен с положението му в превозното средство. Изпитвателната камера трябва да съдържа количеството прах, указано в параграф 8.2.4.5.2 по-долу. Ремъкът на прибиращото устройство се развива до дължина 500 mm и се оставя така, с изключение на 10 пълни цикъла на развиване и пренавиване, на които той се подлага една или две минути след всяко раздвижване на праха. За период от 5 часа прахът в камерата се раздвижва на всеки 20 min в продължение на 5 s чрез въздух под налягане, несъдържащ влага и смазочно масло, който преминава през отвор с диаметър 1,5 ±0,1 mm при еталонно налягане 5,5±0,5 bar.
 8.2.4.5.2.
 Прахът, използван при изпитването, описано в параграф 8.2.4.5.1, се състои от около 1 kg сух кварц. Размерът на частиците трябва да е следният:
 а)
 частици, преминаващи през


text:
мрежа с отвори 150 μm и диаметър на нишката 104 μm: от 99 до 100 %;
 б)
 частици, преминаващи през мрежа с отвори 105 μm и диаметър на нишката 64 μm: от 76 до 86 %;
 в)
 частици, преминаващи през мрежа с отвори 75 μm и диаметър на нишката 52 μm: от 60 до 70 %.
 8.2.5. Статично изпитване за ремъци
 8.2.5.1. Изпитване на якост на ремък
 8.2.5.1.1.
 Всяко изпитване се провежда върху два нови образеца ремък, кондиционирани както е посочено в параграф 7.2.4.
 8.2.5.1.2.
 Всеки от ремъците трябва да е захванат между стягите на машина за опън за изпитване на якост. Стягите трябва да са конструирани така, че да се избегне скъсване на лентата при или близо до мястото на контакт с тях. Скоростта на преместване е 100 ± 20 mm/min. Свободната дължина на образеца между стягите на устройството в началото на изпитването е 200 ± 40 mm.
 8.2.5.1.3.
 След това опънът се увеличава до скъсването на лентата и се отбелязва величината на товара на скъсване.
 8.2.5.1.4.
 Ако лентата приплъзне или се скъса в мястото на контакт с една от двете стяги или в рамките на 10 mm от която и да е от тях, изпитването се счита за невалидно и се провежда ново изпитване върху друг образец.
 8.2.5.2.
 Образците, отрязани от ремъците съгласно параграф 3.2.3, се кондиционират, както следва:
 8.2.5.2.1. Кондициониране в помещение
 8.2.5.2.1.1.
 Ремъкът престоява 24 ± 1 часа при температура на въздуха 23 ± 5 oC и относителна влажност 50 ± 10 %. Ако изпитването не може да се проведе незабавно след кондиционирането, образецът се съхранява в херметично затворен контейнер до започване на изпитването. Усилието на скъсване на ремъка се определя в рамките на 5 min от изваждането му от кондициониращата въздушна среда или контейнера.
 8.2.5.2.2. Кондициониране на светлина
 8.2.5.2.2.1.
 Прилагат се разпоредбите на Препоръка ISO/105-BO2 (1978 г.). Ремъкът се излага на светлина за времето, необходимо за избеляване на стандартна синя боя No 7 до контраст, равен на степен 4 от сивата скала.
 8.2.5.2.2.2.
 След излагането на светлина лентата престоява най-малко 24 часа при температура на въздуха 23 ± 5 oC и относителна влажност 50 ± 10 %. Усилието на скъсване на ремъка се определя в рамките на 5 min от изваждането му от кондициониращата инсталация.
 8.2.5.2.3. Кондициониране на студено
 8.2.5.2.3.1.
 След излагането на светлина ремъкът престоява най-малко 24 часа при температура на въздуха 23 ± 5 oC и относителна влажност 50 ± 10 %.
 8.2.5.2.3.2.
 След това ремъкът се оставя за 90 ± 5 минути върху равна повърхност в нискотемпературна камера, в която температурата на въздуха е - 30 ± 5 oC. Впоследствие той се сгъва и сгънатият ремък се натоварва с тежест 2 ±0,2 kg, предварително охладена до - 30 ± 5 oC. Тежестта се отстранява, след като ремъкът е държан подложен на опън 30 ± 5 минути в същата нискотемпературна камера, и в рамките на пет минути след изваждането на ремъка от нискотемпературната камера се измерва усилието на скъсване.
 8.2.5.2.4. Кондициониране на топло
 8.2.5.2.4.1.
 След излагането на светлина ремъкът престоява най-малко 180 ±


text:
10 минути при температура на въздуха 60 ± 5 oC и относителна влажност 65 ± 5 %.
 8.2.5.2.4.2.
 Усилието на скъсване се определя в рамките на 5 min от изваждането на ремъка от нагревателната камера.
 8.2.5.2.5. Изпитване на въздействие на вода
 8.2.5.2.5.1.
 Ремъкът престоява напълно потопен в дестилирана вода в продължение на 180 ± 10 минути при температура 20 ±5 oС. Във водата предварително се добавя незначително количество мокрещо вещество. Всеки мокрещ агент, който е подходящ за изследваното влакно, може да се използва.
 8.2.5.2.5.2.
 Натоварването на скъсване се определя в рамките на 10 min от изваждането на ремъка от водата.
 8.2.5.2.6. Кондициониране за протриване
 8.2.5.2.6.1.
 Компонентите или устройствата, подложени на изпитването на протриване, престояват в продължение на най-малко двадесет и четири часа преди изпитването в атмосфера с температура 23 ± 5 oС и с относителна влажност 50 ± 10 %. Изпитването се провежда при стайна температура между 15 и 30 oС.
 8.2.5.2.6.2.
 В таблицата по-долу са посочени общите условия за всяко изпитване:
 Товар (N)
 Цикли в минута
 Цикли (No)
 Процедура тип 1
 10 ±0,1
 30 ± 10
 1 000 ± 5
 Процедура тип 2
 5 ±0,05
 30 ± 10
 5 000 ± 5
 Когато няма достатъчно ремък за изпитване с преместване от 300 mm, изпитването може да се приложи върху по-малка дължина, чийто минимум е 100 mm.
 8.2.5.2.6.3. Специални условия за процедурите на протриване
 8.2.5.2.6.3.1.
 Процедура от тип 1: за случаите, когато коланът преминава през бързо регулиращо устройство. Товарът от 10 N се прилага вертикално и постоянно върху част от ремъка. Другата част, поставена хоризонтално, е свързана с устройство, движещо ремъка с възвратно-постъпателно движение. Регулиращото устройство се поставя така, че хоризонталната част на ремъка да остава напрегната (виж приложение 5, фигура 1).
 8.2.5.2.6.3.2.
 Процедура от тип 2: в случаи, когато ремъкът променя посоката си при преминаване през твърда част. По време на изпитването ъглите, които двете ленти сключват помежду си, се поддържат в съответствие с указаното в приложение 5, фигура 2. Усилието от 5 N се прилага постоянно. В случаи, когато лентата променя посоката си повече от един път при преминаване през корава част, усилието от 5 N може да бъде увеличено, така че да се достигне предвиденото придвижване на лентата от 300 mm през тази корава част.
 8.2.6. Фиксатор
 8.2.6.1. Устройства клас А
 Системата за обезопасяване на деца и най-големият манекен, за който е предназначена системата, се нагласяват, както е показано на фигура 5 по-долу. Използваната лента трябва да е указаната в приложение 13 към настоящото правило. Фиксаторът е напълно задействан, като мястото, където коланът влиза във фиксатора, се отбелязва. Посредством пръстен с формата на D към колана се прикрепват динамометри и се прилага сила, равна на два пъти (± 5 %) теглото на най-тежкия манекен от група I, за най-малко една секунда. Долното положение се използва за фиксатори в положение А и горното положение се използва за фиксатори в положение В. Силата се прилага още 9 пъти. Прави се допълнителен знак на колана на мястото, където влиза във фиксатора, и разстоянието между двата знака се измерва. По време


text:
на това изпитване прибиращото устройство трябва да е отключено.
 Фигура 5
 8.2.6.2. Устройства клас Б
 Системата за обезопасяване на деца трябва да е здраво закрепена и лентата, както е указано в приложение 13 към настоящото правило, трябва да премине през фиксатора и рамката следвайки маршрута, описан в инструкциите на производителя. Коланът трябва да премине през оборудването на изпитването, както е описано на фигура 6 по-долу, и да бъде прикрепен към тежест от 5,25 ±0,05 kg. Между тежестта и точката, в която лентата излиза от рамката, трябва да има 650 ± 40 mm свободна лента. Фиксаторът трябва да е напълно задействан и мястото, където коланът влиза във фиксатора, следва да се отбележи. Тежестта се повдига и пуска, така че да пада свободно на разстояние 25 ± 1 mm. Това трябва да се повтори 100 ± 2 пъти с честота 60 ± 2 цикъла в минута, за да се симулират резките тласъци на системата за обезопасяване на деца в автомобила. Прави се допълнителен знак на колана, на мястото където той влиза във фиксатора, като разстоянието между двата знака се измерва. Фиксаторът трябва да обхваща цялата широчина на лентата, при условията на монтиране, с инсталиран 15-килограмов манекен. Това изпитване се провежда с използване на същите ъгли на пресичане на лентите като образуваните при нормална употреба. Свободният край на надбедрения колан трябва да е фиксиран. При провеждането на това изпитване системата за обезопасяване на деца е здраво закрепена за изпитвателния стенд, използван за изпитването на преобръщане и за динамичното изпитване. Ремъкът на натоварването може да е прикрепен към симулираната ключалка.
 Фигура 6
 Схема на изпитване на фиксатор клас В
 8.2.7. Изпитване на кондициониране на регулиращи устройства, монтирани непосредствено на система за обезопасяване на деца
 Най-големият манекен, за който е предназначена системата за обезопасяване, се инсталира както при динамичното изпитване, включително стандартната хлабина, както е указано в параграф 8.1.3.6. Върху лентата, там където свободният край на лентата влиза в регулиращото устройство, се отбелязва базова линия.
 Манекенът се отстранява и системата за обезопасяване се поставя в приспособлението за кондициониране, показано на фигура 1, приложение 19.
 За един цикъл лентата трябва да премине през регулиращото устройство общо разстояние, не по-малко от 150 mm. Това придвижване трябва да е такова, че най-малко 100 mm от лентата, от страната на базовата линия откъм свободния край и остатъка от дължината на придвижване (приблизително 50 mm) от страната на базовата линия към четири/петточковия колан, да преминат през регулиращото устройство.
 Ако дължината на лентата от базовата линия до свободния край на лентата е недостатъчна за описаното по-горе придвижване, 150 mm придвижване през регулиращото устройство се изчисляват от най-изтегленото положение на четири/петточковия колан.
 Честотата на циклите трябва да е 10 ± 1 цикъла в минута, при скорост на В от 150 ± 10 mm/s.
 8.2.8. Изпитване на температура
 8.2.8.1.
 Компонентите, указани в параграф 7.1.5.1, трябва да бъдат разположени в затворено пространство над водна повърхност, при температура на средата, не по-малко от 80 oC, за непрекъснат период, нe по-малък от 24 часа, и след това охладени в среда с температура, която не надвишава 23


text:
oC. Периодът на охлаждане трябва да е последван незабавно от три последователни цикъла по 24 часа, като всеки цикъл се състои от следните последователни редувания:
 i)
 среда с температура, не по-ниска от 100 oC, се поддържа за непрекъснат период от 6 часа и тази среда се постига в рамките на 80 минути от започването на цикъла; тогава
 ii)
 среда с температура, не по-висока от 0 oC, се поддържа за непрекъснат период от 6 часа и тази среда се постига в рамките на 90 минути; тогава
 iii)
 среда с температура, не по-висока от 23 oC, се поддържа за остатъка от цикъла от 24 часа.
 8.3. Сертифициране на възглавницата на изпитвателния стенд
 8.3.1.
 За установяване на началните стойности на проникване при удар и на максималното отрицателно ускорение трябва да се сертифицира възглавницата на изпитвателния стенд, когато е нова, и след това на всеки 50 динамични изпитвания или най-малко веднъж месечно, което от двете настъпи по-рано, а при честа употреба на изпитвателното оборудване – преди всяко изпитване.
 8.3.2.
 Процедурите на сертифициране и измерване трябва да отговарят на указаните в последната версия на ISO 6487; измервателното оборудване трябва да отговаря на техническите изисквания за канал за пренос на данни с клас на каналния филтър (CFC) 60.
 С използване на изпитвателното устройство, определено в приложение 17 към настоящото правило, се провеждат 3 изпитвания, на 150 ± 5 mm от предния край на възглавницата, върху централната линия и на 150 ± 5 mm от всяка страна на централната линия.
 Устройството се поставя вертикално на плоска, твърда повърхност. Масата за удар се отпуска надолу, докато влезе в контакт с повърхността и маркерът за проникване се поставя в нулево положение. Устройството се поставя вертикално над изпитвателната точка, масата се повдига на 500 ± 5 mm и се оставя да падне свободно, за да нанесе удар по повърхността на седалката. Записват се проникването и кривата на отрицателното ускорение.
 8.3.3.
 Максималните регистрирани стойности не трябва да се отклоняват повече от 15 % от началните стойности.
 8.4. Регистриране на динамичното поведение
 8.4.1.
 За да се определят поведението на манекена и неговите премествания, всички динамични изпитвания трябва да се завеждат съгласно следните условия:
 8.4.1.1.
 Условия на филмиране и записване:
 —
 кадровата честота трябва да е най-малко 500 кадъра в секунда,
 —
 изпитването се записва върху кинофилм, видео- или цифров информационен носител.
 8.4.1.2.
 Оценка на неопределеността:
 Изпитващите лаборатории трябва да разполагат и трябва да прилагат процедури за оценка на неопределеността на измерването на преместването на главата на манекена. Неопределеността трябва да е в рамките на ± 25 mm.
 Примери за международни стандарти за такива процедури са EA-4/02 на Европейската организация за акредитация, ISO 5725:1994 или методът „Общо измерване на неопределеността“.
 8.4.2.
 На количката или в конструкцията на превозното средство трябва да се монтират трайно подходящи калибрационни маркировки, така че да може да се определи преместването на манекена.
 8.5. Електрически измервания
 Процедурите на сертифициране и измерване трябва да отговарят на указаните в последната версия на ISO 6487. Честотните класове на канала за данни трябва да бъдат:
 типове измервания
 CFC (Hz)
 натоварвания на коланите
 60


text:
ускорение на главата (модела на главата)
 1 000
 ускорение на гръдния кош
 180
 ускорение на количката
 60
 Честотата на дискретизация следва да е минимум осем пъти FH (т.е. в инсталации с преддискретизационни филтри от клас 1 000 това отговаря на минимална честота на дискретизация от приблизително 8 000 отчета в секунда на канал).
 9. ПРОТОКОЛИ ОТ ИЗПИТВАНЕ ЗА ОДОБРЕНИЕ НА ТИП И ЗА СЪОТВЕТСТВИЕ НА ПРОИЗВОДСТВОТО С ТЕХНИЧЕСКИТЕ ИЗИСКВАНИЯ
 9.1.
 Протоколът от изпитването трябва да завежда резултатите от всички изпитвания и измервания (включително кривата на отрицателното ускорение на количката и измерването на времето (в msec), когато главата на манекена достигне максималното си преместване по време на динамичното изпитване), както и скоростите на количката, мястото, заемано от ключалката по време на изпитванията, ако то може да се мени, и всяка неизправност или счупване.
 9.2.
 Ако не са спазени разпоредбите относно устройствата за закрепване, съдържащи се в приложение 6, допълнение 3 към настоящото правило, протоколът от изпитването трябва да опише как е инсталирана системата за обезопасяване на деца и да укаже ъглите и размерите от значение.
 9.3.
 Когато системата за обезопасяване на деца се изпитва в превозно средство или конструкция на превозно средство, протоколът от изпитването трябва да укаже начина на закрепване на конструкцията на превозно средство към количката, положението на системата за обезопасяване на деца и наклона на облегалката на превозното средство.
 9.4
 Протоколите от изпитване за одобрение на тип и за съответствие на производството с техническите изисквания трябва да отбелязват проверката на маркировките и на инструкциите за инсталиране и ползване.
 10. ПРОМЕНИ И РАЗШИРЕНИЕ НА ОДОБРЕНИЕ НА ТИП СИСТЕМА ЗА ОБЕЗОПАСЯВАНЕ НА ДЕЦА
 10.1.
 Административният орган, издал одобрението за система за обезопасяване на деца, се уведомява за всяка промяна на типа система за обезопасяване на деца. Тогава органът може:
 10.1.1.
 да прецени, че направените промени не оказват съществено неблагоприятно въздействие и че системата за обезопасяване на деца продължава да отговаря на изискванията; или
 10.1.2.
 да изиска допълнителен доклад за изпитвания от техническата служба, компетентна да извършва съответните изпитвания.
 10.2.
 Потвърждение или отказ на одобрение, уточняващо промяната, се съобщава на страните по спогодбата за прилагане на настоящото правило по процедурата, определена в параграф 5.3 по-горе.
 10.3.
 Компетентният орган, който разрешава разширяването на одобрението, поставя сериен номер на такова разширение и информира за него държавите страни по Спогодбата от 1958 г., прилагащи настоящото правило, като изпраща съобщение, съставено по образеца, даден в приложение 1 към настоящото правило.
 11. СЪОТВЕТСТВИЕ НА ПРОИЗВОДСТВОТО С ТЕХНИЧЕСКИТЕ ИЗИСКВАНИЯ
 11.1.
 С цел да се гарантира задоволителността на производствената система на производителя, техническата служба, която е провела изпитванията за одобрение на тип, трябва да проведе изпитвания за съответствие на производството с техническите изисквания в съответствие с параграф 11.2.
 11.2. Квалифициране на производството на системи за обезопасяване на деца
 Производството на всеки нов одобрен тип система за обезопасяване на деца от категориите „универсална“, „полууниверсална“ и „ограничена“ трябва да премине изпитвания за съответствие на производството с техническите изисквания
 За тази цел от първата произведена партида се взема случайно избрана извадка от 5 системи за обезопасяване на деца
 Първата група, която


text:
съдържа между минимум 50 и максимум 5 000 системи за обезопасяване на деца, се счита за първа произведена партида .
 11.2.1. Динамично изпитване
 11.2.1.1.
 На динамичното изпитване, описано в параграф 8.1.3, трябва да бъдат подложени пет системи за обезопасяване на деца. Провелата изпитването за одобрение на тип техническа служба избира условията, довели до максимално хоризонтално отклонение на главата по време на динамичните изпитвания за одобрение на тип, с изключение на условията, описани в параграф 7.1.4.1.10.1.2 по-горе. Всички пет системи за обезопасяване на деца се изпитват при еднакви условия.
 11.2.1.2.
 За всяко изпитване, описано в 11.2.1.1, се измерват хоризонталното отклонението на главата и ускорението на гръдния кош.
 11.2.1.3.
 а)
 Резултатите от максималното хоризонтално отклонение на главата трябва да отговарят на следните две условия:
 никоя стойност не трябва да надвишава 1,05 L и
 X + S не трябва да надвишава L,
 където:
 L
 =
 предписаната гранична стойност
 X
 =
 средноритметичнотo на стойностите
 S
 =
 средноквадратичното отклонение на стойностите
 б)
 Ускорението на гръдния кош трябва да отговаря на изискванията на параграф 7.1.4.2.1 и, в допълнение, условието X + S от 11.2.1.3, буква а) следва да се прилага за ограничените до 3 ms резултати за резултантното ускорение на гръдния кош (както е определено в параграф 7.1.4.2.1) и се записва само за информация.
 11.2.2. Контрол на маркировките
 11.2.2.1
 Техническата служба, провеждаща изпитванията за одобрение, проверява дали маркировките съответстват на изискванията от параграф 4.
 11.2.3. Контрол на инструкциите за инсталиране и инструкциите за ползване.
 11.2.3.1.
 Техническата служба, провела изпитванията за одобрение, проверява дали инструкциите за инсталиране и инструкциите за ползване съответстват на параграф 15.
 12. СЪОТВЕТСТВИЕ НА ПРОИЗВОДСТВОТО И ПЕРИОДИЧНИ ИЗПИТВАНИЯ
 Процедурите за гарантиране на съответствието на производството трябва да отговарят на определените в допълнение 2 към спогодбата (E/ECE/324-E/ECE/TRANS/505/Rev.2), като се съблюдават следните изисквания:
 12.1.
 Всяка система за обезопасяване на деца, одобрена по настоящото правило, трябва да бъде произведена така, че да съответства на одобрения тип, като отговаря на изискванията, изложени в параграфи от 6 до 8 по-горе.
 12.2.
 Спазват се минималните изисквания за процедурите за контрол на съответствието на производството, изложени в приложение 16 към настоящото правило.
 12.3.
 Компетентният орган, който е издал одобрението за типа, може да проверява по всяко време методите за контрол на съответствието, които се прилагат във всеки един производствен обект. Нормалната честота за тези проверки е два пъти годишно.
 13. НАКАЗАНИЯ ЗА НЕСЪОТВЕТСТВИЕ НА ПРОИЗВОДСТВОТО
 13.1.
 Одобрението, издадено на система за обезопасяване на деца съгласно настоящото правило, може да бъде отменено, ако системата за обезопасяване, носеща характеристиките, посочени в параграф 5.4, не успее да премине произволните проверки, описани в параграф 11, и не съответства на одобрения тип.
 13.2.
 Ако страна по спогодбата, която прилага настоящото правило, отмени одобрение, което е дала преди това, тя незабавно уведомява за това другите договарящи страни, прилагащи настоящото правило, посредством формуляр за съобщение, отговарящ на образеца в приложение 1 към настоящото правило.
 14. ОКОНЧАТЕЛНО ПРЕКРАТЯВАНЕ НА ПРОИЗВОДСТВО
 14.1.
 Ако притежателят на сертификат за одобрение напълно преустанови производството на одобрен по настоящото правило тип система за обезопасяване на деца, той трябва да информира за това органа,


text:
който е издал одобрението. След получаване на съответното известие този орган трябва да информира за него другите страни по Спогодбата от 1958 г., прилагащи това правило, чрез формуляр за съобщение, съответстващ на образеца от приложение 1 към настоящото правило.
 15. ИНСТРУКЦИИ
 15.1.
 Всяка система за обезопасяване на дете се придружава от инструкции на езика на страната, в която устройството се продава, със следното съдържание:
 15.2.
 Инструкциите за монтаж трябва да включват следните точки:
 15.2.1
 За „универсална“ категория системи за обезопасяване на деца, без да се маха опаковката, на мястото за продажба трябва да е ясно видим следният етикет:
 БЕЛЕЖКА
 1.
 Това е „универсална“ система за обезопасяване на деца. Тя е одобрена съгласно Правило No 44, серия от изменения 03, за обща употреба в превозни средства и е пригодима към повечето, но не всички, седалки за леки автомобили.
 2.
 Може да се очаква, че по отношение на монтирането системата ще съответства, ако производителят е заявил в инструкцията за експлоатация на превозното средство, че то е пригодено за монтиране на „универсална“ система за обезопасяване на деца от тази възрастова група.
 3.
 Тази обезопасителна система за деца е класифицирана като „универсална“ при условия, по-стриктни от прилаганите за предишни модели, които не носят тази бележка.
 4.
 В случай на съмнение, консултирайте се с производителя или търговеца на системата за обезопасяване на деца.
 15.2.2
 За обезопасителни системи за деца от категории „ограничена“ или „полууниверсална“, без да се маха опаковката, на мястото за продажба трябва да е ясно видима следната информация:
 Тази система за обезопасяване на деца е класифицирана за „(ограничено/полууниверсално)“ ползване и е подходяща за закрепване на места за сядане в следните леки автомобили
 ЛЕК АВТОМОБИЛ
 ОТПРЕД
 ОТЗАД
 Външно място
 По средата
 (Мoдел)
 Да
 Да
 Не
 За поставяне на тази система за обезопасяване на деца може да са подходящи местата за сядане и в други леки автомобили. В случай на съмнение се консултирайте с производителя или търговеца на системата за обезопасяване на деца.
 15.2.3.
 За категорията „за специфично превозно средство“ на системи за обезопасяване на деца, на мястото за продажба, без да се маха опаковката, трябва да е ясно видима следната информация:
 15.2.4.
 Ако устройството изисква обезопасителен колан за възрастни, на мястото за продажба, без да се маха опаковката, трябва да е ясно видим следният текст:
 „Подходяща само ако одобрените превозни средства са оборудвани с надбедрени/триточкови/статични/с прибиращо устройство обезопасителни колани, одобрени съгласно Правило No 16 на ИКЕ на ООН или други равностойни на него стандарти.“ (Ненужното се зачерква.)
 В случай на система за обезопасяване на преносимо креватче следва да е включен списък на преносимите креватчета, за които устройството е предвидено.
 15.2.5.
 Производителят на системата за обезопасяване на деца трябва да предоставя върху кутията за опаковане информация за адреса, на който клиентът може да пише, за да си набави допълнителна информация за монтирането на системата за обезопасяване в конкретни леки автомобили;
 15.2.6.
 методът на инсталиране, онагледен със снимки и/или ясни чертежи;
 15.2.7.
 потребителят трябва да бъде уведомен, че коравите детайли и части на системата за обезопасяване на деца, изработени от пластмаса, трябва да се разполагат и


text:
монтират така, че когато моторното превозно средство е в нормална експлоатация, те да не могат да бъдат заклещени от плъзгаща се седалка или от врата на превозното средство;
 15.2.8.
 потребителят трябва да бъде уведомен да използва преносимите креватчета перпендикулярно на надлъжната ос на превозното средство;
 15.2.9.
 в случай на гледащи назад системи потребителят трябва да бъде уведомен да не ги използва на места за сядане, където е инсталирана противоударна въздушна възглавница. Тази информация трябва да е ясно видима на мястото за продажба, без да се маха опаковката;
 15.2.10
 за „система за обезопасяване на деца със специални нужди“ следната информация трябва да е ясно видима на мястото за продажба, без да се маха опаковката:
 Тази „система за обезопасяване на деца със специални нужди“ е проектирана да дава допълнителна опора на деца, които изпитват трудност да седят правилно в обикновени седалки. Винаги се консултирайте с вашия лекар, за да се уверите, че тази система за обезопасяване е подходяща за вашето дете.
 15.2.11.
 За система за обезопасяване на деца ISOFIX следната информация трябва да е ясно видима на мястото за продажба, без да се маха опаковката:
 БЕЛЕЖКА
 1.
 Това е СИСТЕМА ЗА ОБЕЗОПАСЯВАНЕ НА ДЕЦА ISOFIX. Тя е одобрена съгласно Правило No 44, притурка 5 към серия от изменения 03 за общо ползване в превозни средства, оборудвани със системи за закрепване ISOFIX.
 2.
 Системата е пригодена за превозни средства с места за сядане, одобрени като места за сядане ISOFIX (подробно описани в инструкцията за експлоатация на превозното средство), в зависимост от категорията на детската седалка и закрепването.
 3.
 Тегловните групи и класът за рзмера по ISOFIX, за които това устройство е предназначено, са: ...........................
 15.3.
 Инструкциите за ползване трябва да включват следните точки:
 15.3.1.
 тегловните групи и клас за размер по ISOFIX, за които устройството е предназначено;
 15.3.2.
 когато устройството се използва в комбинация с обезопасителен колан за възрастни, условията за ползването му се дават посредством следния текст: Подходяща само ако превозните средства са оборудвани с надбедрени/триточкови/статични/с прибиращо устройство обезопасителни колани, одобрени съгласно Правило No 16 на ИКЕ на ООН или други равностойни на него стандарти. (Ненужното се зачерква.);
 15.3.3.
 начинът на ползване, онагледен със снимки и/или ясни чертежи. В случай на седалки, които могат да се използват като гледащи напред и назад, трябва да има ясно предупреждение системата за обезопасяване да се използва само в положение гледаща назад, докато теглото на детето не надхвърли определена гранична стойност или не се надвиши друг критерий за размер;
 15.3.4.
 боравенето с ключалката и регулиращите устройства трябва да са ясно обяснени;
 15.3.5.
 трябва да се дава препоръка всички ремъци, които закрепват системата за обезопасяване към превозното средство, да бъдат опънати, всички ремъци, които задържат детето, да бъдат регулирани според тялото на детето и да не се допуска усукването на ремъци;
 15.3.6.
 трябва да се изтъква колко важно е да се осигури използването на надбедрения колан ниско долу, така че тазът да е здраво захванат;
 15.3.7.
 трябва да се дава препоръка устройството да се смени, когато при произшествие е било обект на разрушителни натоварвания;
 15.3.8.
 трябва да


text:
са дадени инструкции за почистване;
 15.3.9.
 потребителят трябва да бъде общо предупреден относно опасността от извършване на промени или допълнения на устройството без одобрението на компетентния орган и опасността при неточно спазване на инструкциите за инсталиране, предоставени от производителя на системата за обезопасяване на деца;
 15.3.10.
 когато столът не е оборудван с текстилно покритие, трябва да се дава препоръка да бъде държан настрана от слънчевата светлина, тъй като в противен случай може да е твърде горещ за детската кожа;
 15.3.11.
 трябва да се дава препоръка деца да не се оставят без наблюдение в система за обезопасяване;
 15.3.12.
 трябва да се дава препоръка за надлежно закрепване на всеки багаж или други предмети, които са в състояние да причинят наранявания в случай на сблъсък.
 15.3.13.
 Трябва да се дава препоръка:
 а)
 Да не се използва системата за обезопасяване на деца без покритието ѝ.
 б)
 Да не се заменя покритието на седалката с никакво друго освен препоръчаното от производителя, тъй като покритието съставлява неразделна част от експлоатационните характеристики на системата за обезопасяване.
 15.3.14.
 Трябва да има текст или диаграма, която да указва как потребителят може да разпознае незадоволителното положение на ключалката на обезопасителния колан за възрастни по отношение на главните опорни точки на контакт на системата за обезопасяване. Трябва да се дава съвет на потребителя да влезе в контакт с производителя на системата за обезопасяване на деца, в случай на съмнения в това отношение.
 15.3.15.
 Ако системата за обезопасяване на деца предлага алтернативна опорна точка на контакт, нейната употреба трябва да бъде ясно описана. Потребителят трябва да бъде информиран как може да прецени дали използването на този алтернативен маршрут е задоволително. Трябва да се дава съвет на потребителя да влезе в контакт с производителя на системата за обезопасяване на деца, в случай на съмнения в това отношение. Трябва да са налице ясни напътствия към потребителя да започва инсталирането на системата за обезопасяване на деца на местата за сядане в превозното средство, категоризирани като „универсални“ в наръчника на собственика на превозното средство, използвайки първичния маршрут на колана.
 15.3.16.
 Трябва да се предвиди необходимото, за да могат инструкциите да останат върху системата за обезопасяване на деца по време на целия ѝ срок на служба или в инструкцията за експлоатация на превозното средство, в случай на вградени системи за обезопасяване.
 15.3.17.
 Трябва да е налице изрично предупреждение да не се използва друга опорна контактна точка освен описаните в инструкциите и маркираните върху системата за обезопасяване на деца.
 15.3.18.
 За система за обезопасяване на деца ISOFIX инструкциите за употреба трябва да указват необходимостта да се прочете инструкцията на производителя на автомобила.
 16. ИМЕНА И АДРЕСИ НА АДМИНИСТРАТИВНИТЕ ОРГАНИ И НА ТЕХНИЧЕСКИТЕ СЛУЖБИ, ОТГОВОРЯЩИ ЗА ПРОВЕЖДАНЕ НА ИЗПИТВАНИЯ ЗА ОДОБРЕНИЕ
 16.1.
 Страните по Спогодбата от 1958 година, които прилагат това правило, трябва да съобщят на секретариата на Организацията на oбединените нации имената и адресите на техническите служби, отговарящи за провеждането на изпитвания, както и тези на административните органи, които издават одобрения и до които трябва да се изпращат сертификати за одобрение, отказ, разширяване или отменяне.
 (1) 1 за


text:
Германия, 2 за Франция, 3 за Италия, 4 за Нидерландия, 5 за Швеция, 6 за Белгия, 7 за Унгария, 8 за Чешката република, 9 за Испания, 10 за Сърбия и Черна гора, 11 за Обединеното кралство, 12 за Австрия, 13 за Люксембург, 14 за Швейцария, 15 (не е присвоен), 16 за Норвегия, 17 за Финландия, 18 за Дания, 19 за Румъния, 20 за Полша, 21 за Португалия, 22 за Руската федерация, 23 за Гърция, 24 за Ирландия, 25 за Хърватска, 26 за Словения, 27 за Словакия, 28 за Беларус, 29 за Естония, 30 (не е присвоен), 31 за Босна и Херцеговина, 32 за Латвия, 33 (не е присвоен), 34 за България, 35 (не е присвоен), 36 за Литва, 37 за Турция, 38 (не е присвоен), 39 за Азербайджан, 40 за Бившата югославска република Македония, 41 (не е присвоен), 42 за Европейската общност (одобренията се издават от държавите-членки, които полагат съответните национални символи по ИКЕ), 43 за Япония, 44 (не е присвоен), 45 за Австралия, 46 за Украйна, 47 за ЮАР, 48 за Нова Зеландия, 49 за Кипър, 50 за Малта, 51 за Република Корея. Следващите числа се присвояват на останалите страни в хронологичния ред, в който те ратифицират или се присъединяват към Спогодбата за приемане на единни технически предписания за колесните превозни средства, за оборудването и частите, които могат да се монтират и/или използват в тях, както и за условията за взаимно признаване на предоставяните типови одобрения, издавани въз основа на тези предписания, като така присвояваните числа се съобщават от генералния секретар на ООН на участващите в спогодбата страни.
 (2) Универсална система за обезопасяване на деца ISOFIX означава гледаща напред система за обезопасяване, предназначена за употреба в превозни средства на места, оборудвани с ISOFIX система за закрепване и горно лентово устройство за закрепване.
 (3) Полууниверсална система за обезопасяване на деца ISOFIX означава:
 —
 гледащи напред системи за обезопасяване, снабдени с опорен крак или
 —
 гледащи назад системи за обезопасяване, снабдени с опорен крак или горно лентово устройство, предназначени за употреба в превозни средства с места, оборудвани със система за закрепване ISOFIX и, при нужда, устройство за закрепване на горно лентово устройство,
 —
 или гледащи назад системи за обезопасяване, поддържани от арматурното табло, предназначени за употреба на предно пътническо място, оборудвано със система за закрепване ISOFIX, или на гледаща настрани система за обезопасяване, оборудвана, при нужда, с устройство против завъртане, предназначено за употреба в превозни средства с места, оборудвани със система за закрепване ISOFIX и, при нужда, горно лентово устройство за закрепване.
 (4) Границите на ускорението на гръдния кош не се прилагат, когато се използва манекен на новородено, тъй като той не е снабден с измервателни уреди.
 (5) Манекенът на новородено не е оборудван с никакъв вграден в коремната област модул. Поради това като насока за определяне на проникването в корема може да се използва единствено субективен анализ.
 (6) Освен ако не е посочено друго, допустимите отклонения при размерите не важат за граничните стойности.
 Диапазон на размерите (mm)
 По-малко от 6
 Над 6 до 30
 Над 30 до 120
 Над 120


text:
до 315
 Над 315 до 1 000
 Над 1 000
 Допустимо отклонение (mm)
 ±0,5
 ± 1
 ±1,5
 ± 2
 ± 3
 ± 4
 Допустими ъглови отклонения, освен ако не е посочено друго: ± 1.
 (7) По време на калибрирането спирачният път трябва да е 650 ± 30 mm.
 (8) По време на калибрирането спирачният път трябва да е 275 ± 20 mm.
 Бележка
 :
 Всички системи за обезопасяване за групи 0 и 0+ трябва да се изпитват в съответствие с условията за „гледащи назад“ при челен и заден удар.
 Легенда
 Импулс на изпитване No 1
 :
 Както е предписано в приложение 7 – челен удар.
 Импулс на изпитване No 2
 :
 Както е предписано в приложение 7 – заден удар.
 Импулс на изпитване No 3
 :
 Отрицателно ускорение на превозното средство, подложено на челен удар.
 Импулс на изпитване No 4
 :
 Отрицателно ускорение на превозното средство, подложено на заден удар.
 (9) g = 9,81 m/s2
 ПРИЛОЖЕНИЕ 1
 СЪОБЩЕНИЕ
 (максимален формат: A4 (210 × 297 mm)
 ПРИЛОЖЕНИЕ 2
 РАЗПОЛОЖЕНИЕ НА МАРКИРОВКАТА ЗА ОДОБРЕНИЕ
 Системата за обезопасяване на деца, носеща горната маркировка за одобрение, е устройство, което може да се монтира във всяко превозно средство и да се ползва в тегловни граници 9 kg—36 kg (групи от I до III); тя е одобрена в Нидерландия (Е4) под номер 042439. Номерът на одобрението показва, че то е издадено в съответствие с изискванията на правилото относно одобряването на устройства за обезопасяване на деца пътници в моторно превозно средство („системи за обезопасяване на деца“), изменено съгласно серия от изменения 03.
 Системата за обезопасяване на деца, носеща горната маркировка за одобрение, е устройство, което не може да се монтира във всяко превозно средство; може да се ползва в тегловни граници 9 kg—25 kg (групи от I до III); тя е одобрена в Нидерландия (Е4) под номер 042439. Номерът на одобрението показва, че то е издадено в съответствие с изискванията на правилото относно одобряването на устройства за обезопасяване на деца пътници в моторно превозно средство („системи за обезопасяване на деца“), изменено съгласно серия от изменения 03. Символът Y указва, че системата съдържа ремък за чатал.
 Бележка:
 Номерът на одобрението и допълнителният символ/символи се поставят в близост до окръжността, над или под буквата E или вляво или вдясно от тази буква. Цифрите на номера на одобрението се поставят от едната страна на буквата E и се подреждат в едно направление. Допълнителният(те) символ/символи се поставя(т) диаметрално противоположно на номера на одобрението. Използването на римски цифри в номера на одобрението следва да се избягва, за да не се допусне объркване с други символи.
 ПРИЛОЖЕНИЕ 3
 СХЕМА НА АПАРАТУРА ЗА ИЗПИТВАНЕ ЗА УСТОЙЧИВОСТ НА ПРАХ
 (размерите са в mm)
 ПРИЛОЖЕНИЕ 4
 ИЗПИТВАНЕ ЗА УСТОЙЧИВОСТ НА КОРОЗИЯ
 1. ИЗПИТВАТЕЛНА АПАРАТУРА
 1.1.
 Апаратурата включва камера за мъгла, резервоар за солен разтвор, подаване на подходящо кондициониран въздух под налягане, една или повече пулверизиращи дюзи, опори за образеца, средства за загряване на камерата и необходимите регулиращи средства. Размерите и конструктивните подробности на апаратурата не са задължителни, стига само условията на изпитването да са изпълнени.
 1.2.


text:
Важно е да се гарантира, че върху изпитвателните образци не трябва да падат капки от разтвор, отложени по тавана или обвивката на камерата.
 1.3.
 Капките от разтвора, които се стичат от изпитвателните образци, не трябва да се връщат в резервоара за повторно пулверизиране.
 1.4.
 Апаратурата не бива да е изработена от материали, оказващи въздействие върху корозивността на мъглата.
 2. РАЗПОЛАГАНЕ НА ИЗПИТВАТЕЛНИТЕ ОБРАЗЦИ В КАМЕРАТА ЗА МЪГЛА
 2.1.
 Образците, с изключение на прибиращи устройства, трябва да са подпрени или окачени между 15o и 30o от вертикалата и за предпочитане — успоредно на основната посока на хоризонталния поток мъгла през камерата, определен спрямо преобладаващата изпитвана повърхност.
 2.2.
 Прибиращите устройства трябва да са подпрени или окачени така, че осите на макарите за съхранение на ремъка да са перпендикулярни на основната посока на хоризонталния поток мъгла през камерата. Отворите на ремъка в прибиращото устройство също гледат в тази основна посока.
 2.3.
 Всеки образец трябва да е поставен така, че да позволи на мъглата да се отлага свободно по всички образци.
 2.4.
 Всеки образец трябва да е разположен така, че да не се допуска соленият разтвор да капе от един образец върху друг.
 3. СОЛЕН РАЗТВОР
 3.1.
 Соленият разтвор се приготвя чрез разтваряне на 5 ± 1 тегловни части натриев хлорид в 95 части дестилирана вода. Солта следва да е натриев хлорид, практически без съдържание на никел и мед и съдържаща в сухо състояние не повече от 0,1 % натриев йодид и не повече от 0,3 % примеси общо.
 3.2.
 Разтворът е такъв, че когато се пулверизира при 35 oC, събраният разтвор да е с pH в граници от 6,5 до 7,2.
 4. СГЪСТЕН ВЪЗДУХ
 4.1.
 Подаваният сгъстен въздух към дюзата или дюзите за пулверизиране на соления разтвор не трябва да съдържа масло и примеси и следва да е с налягане, поддържано постоянно в обхвата между 70 и 170 kN/m2.
 5. УСЛОВИЯ В КАМЕРАТА ЗА МЪГЛА
 5.1.
 В зоната в камерата за мъгла, в която са поставени образците, се поддържа температура 35 ± 5 oC. В тази зона се поставят най-малко два чисти колектора за мъгла, за да се предотврати събирането на капки от разтвор от изпитвателните образци или от друг източник. Колекторите трябва да се поставят близо до изпитваните образци, единият възможно най-близо до отворите, а другият — възможно най-далече. Мъглата е такава, че на всеки 80 cm2 от хоризонтална събираща площ се събира средно количество от 1,0 и 2,0 ml от разтвора на час за всеки колектор, когато се измерва най-малко в продължение на 16 часа.
 5.2.
 Дюзата или дюзите следва да са насочени или регулирани така, че пръските да не удрят директно изпитваните образци.
 ПРИЛОЖЕНИЕ 5
 ИЗПИТАНИЯ ЗА ИЗТРИВАНЕ И МИКРОПРИПЛЪЗВАНЕ
 Фигура 1:
 Процедура тип 1
 Пример А
 Пример Б
 Примери на схеми на изпитване, съответстващи на типа на регулиращото устройство.
 Фигура 2:
 Процедура тип 2
 Фигура 3:
 Изпитване на микроприплъзване
 Прилаганият върху изпитвателния стенд товар от 50 N се направлява вертикално по такъв начин, че да се предотвратят люлеенето на товара и усукването на ремъка.
 Присъединителното приспособление се фиксира на